Συναγερμός σήμανε στις αστυνομικές αρχές μετά από πυροβολισμούς στα γραφεία του ΠΑΣΟΚ στην Χαριλάου Τρικούπη.

Η επίθεση σημειώθηκε λίγο πριν τις 8 το βράδυ. Ο δράστης (κατά άλλες πληροφορίες οι δράστες ήταν δύο) άνοιξε πυρ κατά των γραφείων και της διμοιρίας των ΜΑΤ που είναι σταθμευμένη σχεδόν έξω από το κτίριο, μέσα στο οποίο υπήρχε κόσμος.

Κάποιες από τις σφαίρες χτύπησαν το κατάστημα ρούχων που βρίσκεται δίπλα στα γραφεία. Από τα πυρά δεν υπήρξε τραυματισμός και το κτίριο εκκενώθηκε. Οι πληροφορίες λένε ότι ο δράστης ξεκίνησε από την γωνία της Ζωοδόχου Πηγής με την Διδότου και πυροβόλησε 4 με 5 φορές.

Ήδη οι αρχές φέρονται να έχουν βρει κάλυκες. Πληροφορίες κάνουν λόγο για καλάσνικοφ ενώ σε εξέλιξη είναι έρευνες για τον εντοπισμό μιας μηχανής μεγάλου κυβισμού, βάσει της μαρτυρίας του φρουρού.

Διαβάστε επίσης: